Folketing
1997-12-10

Hellere ingen udvidelse end en udvidelse, som deler Europa og skaber nye skel, og det er baggrunden for det forslag til vedtagelse, som Enhedslisten har fremsat, nemlig at vi må erkende, at det udvidelsesprojekt, som den danske regering har kæmpet uhyre energisk for, ikke kan lade sig gøre. Det kan ikke gennemføres, sådan som den europæiske virkelighed ser ud, og som en Oscar Lafontaine definerer det tyske socialdemokratis placering, for her er det magten, det drejer sig om. Disse lande går efter magt, og så kan det ikke lade sig gøre, for vi kan ikke på én gang have et Kerneeuropa bygget op omkring unions- og forbundsstatsperspektivet og så samtidig få alle europæiske lande med på lige fod. Enhver kan jo på forhånd indse, at det ikke kan lade sig gøre. Enten indbyder man alle de europæiske lande inklusive, som hr.